smcproject/ml-wiki-sentences huggingface dataset:
ഇപ്രകാരം രൂപം കൊള്ളുന്ന പ്രദേശത്തെ ഡസേർട്ട് പേവ്മെന്റ്സ് എന്ന് പറയുന്നു.
ഈ പ്രവർത്തനഫലമായി തടാകങ്ങളും രൂപപ്പെടുന്നുണ്ട്.
അബ്‌രാഷൻ
അബ്‌രാഷൻ എന്ന പ്രതിഭാസത്തിൽ കാറ്റ് വഹിച്ചുകൊണ്ടുപോകുന്ന അവസാദകണങ്ങൾ പരസ്പരം കൂട്ടിമുട്ടുകയും അങ്ങനെ ദ്രവീകരണപ്രവർത്തനത്തെ ത്വരിതപ്പെടുത്തുകയും ചെയ്യുന്നു.
ഭൗമോപരിതലത്തിൽ നിന്നും ഏകദേശം 30-60സെ.
മീ ഉയരത്തിലാണ് ഇത് കാര്യക്ഷമമായി നടക്കുന്നത്.
ഈ പ്രവർത്തനഫലമായി രൂപപ്പെടുന്ന ഭൂവിഭാഗങ്ങൾ താഴേ പറയും പ്രകാരമാണ്.
കൂൺ പാറ അഥവാ ഗാര സൂജെൻസ് യാർഡങ്ങ്സ് വഹിച്ചുകൊണ്ടുപോകൽ
കാറ്റ് അവസാദകണികകളെ മൂന്ന് പ്രവർത്തനങ്ങൾ വഴിയാണ് വഹിച്ചുകൊണ്ടുപോകുന്നത്.
സസ്പെൻഷൻ
വ്യാസം 0.03മി.
മീൽ കുറവായ കണികകളേയാണ് ഈ പ്രവർത്തനം വഴി വഹിച്ചുകൊണ്ടുപോകുന്നത്.
കാറ്റിന്റെ വേഗതയനുസരിച്ച് ഈ പ്രവർത്തനഗതിയ്ക്കും മാറ്റം വരുന്നു.
സിൽറ്റ് ആന്റ് ക്ലേ എന്നറിയപ്പെടുന്ന കണികകളാണ് ഇപ്രകാരം വഹിയ്ക്കപ്പെടുന്നത്.
സാൾട്ടേഷൻ
കണികകളെ രണ്ട് പാളികളിലായി വഹിച്ചുകൊണ്ടുപോകുന്ന കാറ്റാണ് ഈ പ്രക്രിയ നടത്തുന്നത്.0.03മി.
മീൽ കൂടുതൽ വ്യാസമുള്ള കണികകളാണ് ഇപ്രകാരം വഹിയ്ക്കപ്പെടുന്നത്.
മണൽത്തരികൾ മുന്നോട്ടുപൊങ്ങുകയും വൃത്താകൃതിയിലുള്ള പാത സൃഷ്ടിയ്ക്കപ്പെടുകയും ചെയ്യുന്നു.
മണൽത്തരികൾ താഴേയ്ക്ക് വന്ന് മറ്റൊരു മണൽത്തരിയുമായി ഇടിയ്ക്കുകയും മുകളിലേയ്ക്ക് പൊങ്ങുകയും ചെയ്യുന്നു.
ഏകദേശം 75%ത്തോളം തരികൾ ഇപ്രകാരമാണ് സഞ്ചരിയ്ക്കുന്നത്.
ക്രീപ്
ഏറ്റവും വേഗത കുറഞ്ഞ വഹിച്ചുകൊണ്ടുപോകൽ പ്രക്രിയയാണ് ഇത്.
വലിയ അവസാദകണികളേയാണ് ഇതിൽ പ്രധാനമായും സഞ്ചരിയ്ക്കപ്പെടുന്നത്.
കാറ്റിന്റെ പ്രവർത്തനഫലമായി ഉണ്ടാകുന്ന നിക്ഷേപങ്ങളെ എയോളിയൻ നിക്ഷേപങ്ങൾ എന്നാണ് പറയുന്നത്.
കാറ്റിന്റെ വേഗതയ്ക്കനുസരിച്ച് നിക്ഷേപത്തിന്റെ തോതും വ്യത്യാസപ്പെടുന്നു.
കാറ്റിന്റെ ശക്തി കുറയുമ്പോൾ ഭാരമേറിയ കണികകളാണ് നിക്ഷേപിയ്ക്കപ്പെടുന്നത്.
കാറ്റിന്റെ നിക്ഷേപം ഒരു വേർതിരിയ്ക്കൽ പ്രക്രിയ കൂടിയാണ്.
നിക്ഷേപത്തെ പ്രധാനമായും ലയസ്, മണൽകുന്നുകൾ എന്നിങ്ങനെ രണ്ടായി തിരിയ്ക്കാം.
ലയസ് നിക്ഷേപങ്ങൾ
കാറ്റ് വഹിച്ചുകൊണ്ടുപോകുന്ന പൊടിപടലങ്ങൾ കിലോമീറ്ററുകൾക്കുശേഷം നിക്ഷേപിയ്ക്കപ്പെടുന്നു.
ഇതിൽ പ്രധാനമായും കളിമൺപൊടിയും സിൽറ്റും കാണാം.
ഓറഞ്ച് അഥവാ തവിട്ടുനിറത്തിലാണ് നിക്ഷേപങ്ങൾ കാണപ്പെടുന്നത്.
ഈ നിക്ഷേപങ്ങൾ ഫലഭൂയിഷ്ഠമാണ്.
മണൽക്കുന്നുകൾ
കാറ്റിന്റെ വിശേഷപ്പെട്ട നിക്ഷേപമാണിത്.
വരണ്ടപ്രദേശങ്ങളിലും നദീതടങ്ങളിലും സമുദ്രതീരത്തും ഇവ വ്യാപിച്ച് കിടക്കുന്നു.
ഏതുപ്രകാരമുള്ള തടസ്സത്തിനുമുന്നിലും പിന്നിലും കാറ്റിന്റെ വേഗത കുറവായിരിയ്ക്കും.
ഈ ഭാഗമാണ് കാറ്റിന്റെ നിഴൽ പ്രദേശം.
ഇപ്രകാരം തടസ്സങ്ങൾ നിമിത്തം മണൽക്കുന്നുകൾ രൂപപ്പെടുന്നു.
മണൽക്കുന്നുകളുടെ രൂപവത്കരണം 3ഘടകങ്ങളെ ആശ്രയിച്ച്ചിരിയ്ക്കുന്നു.
കാറ്റിന്റെ ശക്തി മണലിന്റെ ലഭ്യത തടസ്സത്തിന്റെ പ്രകൃതി
മണൽക്കുന്നുകളുടെ പ്രവർത്തനം അനുസരിച്ച് സജീവമായവ എന്നും നിർജീവമായവ എന്നും രണ്ടായി തിരിച്ചിട്ടുണ്ട്.
സജീവമായവ സമയം മാറുന്നതിനനുസരിച്ച് ആകൃതിയ്ക്കും പ്രകൃതിയ്ക്കും വ്യത്യാസം വരുത്തുന്നു.
എന്നാൽ നിർജീവമായവ ഒരിയ്ക്കൽ രൂപപ്പെട്ടുകഴിഞ്ഞാൽ യാതൊരു പ്രവർത്തനത്തിലും ഏർപ്പെടാതെ യാതൊരു മാറ്റവും ഇല്ലാതെ സ്ഥിതിചെയ്യുന്നു.
മണൽക്കുന്നുകളെ വീണ്ടും ബാർക്കൻസ്, ലോൻജിറ്റ്യൂഡിനൽ ഡ്യൂൺ‌സ്, പരാബൊളിക് ഡ്യൂൺസ് എന്നിങ്ങനേയും തിരിച്ചിരിയ്ക്കുന്നു.
വ്യത്യസ്തതരം കാറ്റുകൾ
ഭൂഭ്രമണം,ഭൂപ്രകൃതി എന്നിവയ്ക്കനുസരിച്ച് കാറ്റിന്റെ ഗതിയിലും ദിശയിലും വ്യതിയാനമുണ്ടാകുന്നു.
കാറ്റുകളെ സ്ഥിര വാതങ്ങൾ, കാലികവാതങ്ങൾ, അസ്ഥിരവാതങ്ങൾ, ചക്രവാതങ്ങൾ, പ്രാദേശികവാതങ്ങൾ എന്നിങ്ങനെ തരം‌തിരിയ്ക്കാറുണ്ട്.
സ്ഥിരവാതങ്ങൾ
ഒരു നിശ്ചിതദിശയിലേയ്ക്ക് മാത്രം വർഷം മുഴുവനും തുടർച്ചയായി വീശുന്നവയാണ് സ്ഥിരവാതങ്ങൾ .
ഇവയെ വീണ്ടും പശ്ചിമവാതങ്ങൾ , വാണിജ്യവാതങ്ങൾ , ധ്രുവീയവാതങ്ങൾ എന്നിങ്ങനെ തിരിയ്ക്കാം.
ഏറ്റവും അധികം സ്ഥിരതയോടെ വീശുന്നവയാണ് വാണിജ്യവാതങ്ങൾ.
കിഴക്കുദിശയിൽ ധ്രുവങ്ങളിൽനിന്നും വീശുന്ന അതിശക്തമായ കാറ്റുകളാണ് ധ്രുവീയവാതങ്ങൾ.
ഉത്തരാർദ്ധഗോളത്തിൽ തെക്കുപടിഞ്ഞാറുനിന്നും ദക്ഷിണാർദ്ധഗോളത്തിൽ വടക്കുപടിഞ്ഞാറുനിന്നുമാണ് പശ്ചിമവാതങ്ങൾ വീശുന്നത്.
പശ്ചിമവാതങ്ങൾ
ദക്ഷിണ അക്ഷാംശം40ഡിഗ്രിയ്ക്കും 65ഡിഗ്രിയ്ക്കും ഇടയിൽ ഈ കാറ്റ് വീശുന്നത് ശക്തമാണ്.
തന്മൂലം നാവികർ ദക്ഷിണ അക്ഷാംശം 35-45ഡിഗ്രിയ്ക്ക് ഇടയിൽ വീശുന്ന കാറ്റിന് അലറുന്ന നാല്പതുകൾ എന്ന് പറയുന്നു.
45-55ഡിഗ്രിയ്ക്ക് ഇടയിൽ ഉള്ള കാറ്റിനെ ആർത്തലയ്ക്കുന്ന അൻപതുകൾ എന്നും55-65ഡിഗ്രിയ്ക്ക് ഇടയിൽ ഉള്ളതിനെ അലമുറയിടുന്ന അറുപതുകൾ എന്നും പറയുന്നു.
കാലികവാതങ്ങൾ
ൠതുഭേദങ്ങൾ‌ക്കനുസരിച്ച് ദിശയ്ക്ക് മാറ്റം സംഭവിയ്ക്കുന്നവയാണ് കാലികവാതങ്ങൾ, മൺ‌സൂൺ കാറ്റുകൾ, കരക്കാറ്റ് , കടൽ‌ക്കാറ്റ് , പർ‌വ്വതക്കാറ്റുകൾ , താഴ്‌വരകാറ്റുകൾ ഇവയെല്ലാം കാലികവാതങ്ങളാണ്.
പകൽ‌സമയത്ത് കടലിൽ‌നിന്നും കരയിലേയ്ക്ക് വീശുന്നവയാണ് കടൽ‌ക്കാറ്റ്.
കരക്കാറ്റാവട്ടെ രാത്രിയിൽ കരയിൽ‌നിന്നും കടലിലേയ്ക്ക് വീശുന്നവയാണ്.
പകൽ‌സമയത്ത് പർ‌വതച്ചെരുവുകളിലൂടെ മുകളിലേയ്ക്ക് വീശുന്നതാണ് താഴ്‌വരക്കാറ്റ്.
രാത്രിയിൽ പർ‌വ്വത്ച്ചെരുവുകളിലൂടെ താഴേയ്ക്ക് വീശുന്നവയാണ് പർ‌വ്വതക്കാറ്റ്.
പ്രാദേശികവാതങ്ങൾ
വളരേ ചെറിയ പ്രദേശത്തെ മാത്രം ബാധിക്കുന്നവയാണ് പ്രാദേശികവാതങ്ങൾ.
പ്രാദേശികമായുണ്ടാവുന്ന താപ-മർ‌ദ്ദ വ്യതിയാനങ്ങളഅണ് ഇതിനു നിദാനം.
ലോകത്തിന്റെ വിവിധ പ്രദേശങ്ങളിൽ അനുഭവപ്പെടുന്ന പ്രധാന പ്രാദേശികവാതങ്ങൾ താഴെ പറയുന്നവയാണ് നോർ‌വെസ്റ്റർ ലൂ മിസ്‌ട്രൽ ചിനൂക്ക് ഫൊൻ അസ്ഥിരവാതങ്ങൾ
സ്ഥലകാലക്രമങ്ങളില്ലാതെ രൂപം കൊള്ളുന്നവയാണ് അസ്ഥിരവാതങ്ങൾ.
ഇത്തരം കാറ്റുകൾ‌ക്ക് ചക്രവാതം, പ്രതിചക്രവാതം ഇവ ഉദാഹരണങ്ങളാണ്.
ചക്രവാതം
അന്തരീക്ഷത്തിന്റെ ഒരു ഭാഗത്ത് കുറവ് മർ‌ദ്ദവും അതിനു ചുറ്റും ഉയർ‌ന്ന മർ‌ദ്ദവും അനുഭവപ്പെടുമ്പോഴാണ് ചക്രവാതം രൂപം കൊള്ളുന്നത്.
തത്‌ഫലമായി കുറഞ്ഞ മർ‌ദ്ദം അനുഭവപ്പെടുന്ന സ്ഥലത്തുനിന്നും ചുറ്റുപാടിലേയ്ക്ക് വീശിയടിയ്ക്കുന്നു.
ഇവ ഉത്തരാർ‌ദ്ധഗോളത്തിൽ എതിർ‌ഘടികാരദിശയിലും ദക്ഷിണാർ‌ദ്ധഗോളത്തിൽ ഘടികാരദിശയിലും വീശുന്നു.
പ്രാദേശിക ചക്രവാതങ്ങൾ‌
ലോകത്തിലെ വിവിധ ഭാഗങ്ങളിൽ സമുദ്രങ്ങളിൽ പ്രാദേശികമായി ചക്രവാതങ്ങൾ ഉടലെടുക്കാറുണ്ട്.
മെക്സിക്കോയിലും വെസ്റ്റിന്റീസിലും ഉണ്ടാകുന്ന ചക്രവാതം ഹറികെയിൻ എന്നറിയപ്പെടുന്നു.
ദക്ഷിണ ചൈനാക്കടലിൽ രൂപം കൊള്ളുന്നവയെ ടൈഫൂൺ എന്നും ദക്ഷിണ പസഫിക് സമുദ്രത്തിൽ രൂപം കൊള്ളുന്നവ വില്ലി-വില്ലീസ് എന്നും എന്നറിയപ്പെടുന്നു.
വലിപ്പം മൂലമോ വരുത്തിയ നാശനഷ്ടം മൂലമോ ശ്രദ്ധേയമായ ചക്രവാതങ്ങൾ അലൻ ഇസബെൽ ഇവാൻ എമിലി കത്രീന റീത്ത വിൽമ തുടങ്ങിയവയാണ്.
പ്രതിചക്രവാതം
കേന്ദ്രഭാഗത്ത് ഉയർ‌ന്ന മർ‌ദ്ദവും ചുറ്റും കുറവ് മർ‌ദ്ദവും അനുഭവപ്പെടുമ്പോൾ കേന്ദ്രത്തിൽ നിന്നും പുറത്തേയ്ക്ക് വീശിയടിയ്ക്കുന്ന കാറ്റാണ് പ്രതിചക്രവാതം.
ഇവ ഉത്തരാർ‌ദ്ധഗോളത്തിൽ ഘടികാരദിശയിലും ദക്ഷിണാർ‌ദ്ധഗോളത്തിൽ എതിർ‌ഘടികാരദിഅയിലും വീശുന്നു.
ഹിപാലസ്
തെക്കുപടിഞ്ഞാറൻ മൺസൂൺ കാറ്റുകളാണിവ.
ചെങ്കടലിൽ നിന്നും ഭാരതത്തിലേയ്ക്ക് ഇന്ത്യൻ മഹാസമുദ്രത്തിലൂടെ വഴി കണ്ടെത്തിയ ഗ്രീക് നാവികനായ ഹിപാലസ് ആണ് ഈ കാറ്റിനെ തിരിച്ചറിഞ്ഞത്.
അന്തരീക്ഷമർ‌ദ്ദം അളക്കാനുപയോഗിയ്ക്കുന്ന ബാരോമീറ്റർ ആണ് കാറ്റിന്റെ തീവ്രതയെ കാണിയ്ക്കുന്നത്.
ബാരോമീറ്റർ നിരപ്പുയരുന്നത് പ്രസന്നമായ കാലാവസ്ഥയെ സൂചിപ്പിയ്ക്കുന്നു.
എന്നാൽ നിരപ്പ് പെട്ടെന്ന് താഴുന്നത് ആസന്നമായ കൊടുങ്കാറ്റിന്റെ സൂചയാണെന്ന് പറയപ്പെടുന്നു.
നോർവെസ്റ്റർ
ന്യൂ സീലന്റിൽ, നോർവെസ്റ്റ് കമാനം എന്നറിയപ്പെടുന്ന മേഘരൂപീകരണത്തിനും തുടർന്ന് വരണ്ട ചൂടൻ കാലാവസ്ഥയിലേക്ക് നയിക്കുന്നതുമായ  കാറ്റാണ് നോർവെസ്റ്റർ.
ഇന്ത്യയിൽ അസം , ബീഹാർ , ബംഗാൾ മേഖലകളിൽ ഇടിമിന്നലോടുകൂടിയ പേമാരിക്കു കാരണമാകുന്ന കാറ്റുകളും ഇതേ പേരിൽ അറിയപ്പെടുന്നു.
ഉച്ചതിരിഞ്ഞാണ് ഈ കാറ്റുകൾ വീശുക.
പൊടി പടലങ്ങളുയർത്തി പെട്ടെന്നു പ്രത്യക്ഷമാകുന്ന ഇവ രണ്ടോ മൂന്നോ മണിക്കൂർ നീണ്ടു നിൽക്കും.
ചിനൂക്ക് Adiabatic warming of downward moving air produces the warm Chinook wind
ഉഷ്ണക്കാറ്റാണ് ചിനൂക്ക് .
ഈ കാറ്റ് കടന്നു പോകുന്ന പർവ്വതച്ചെരിവുകളിലെയും സമതലങ്ങളിലെയും മഞ്ഞുകട്ടകളെ ഉരുക്കി കളയുന്നു.
റെഡ് ഇന്ത്യക്കാരുടെ ഭാഷയിലെ പദമാണ് ചിനൂക്ക്.
മഞ്ഞുതിന്നുന്നവൻ എന്നാണ് ഇതിനർഥം.
വടക്കേ അമേരിക്കയിലെ റോക്കി പർവ്വതനിരയുടെ കിഴക്കൻ ചരിവിലൂടെ ഇതു താഴേക്കു വീശുന്നു.
ഇതു തണുത്ത മഴക്കു കാരണമാവാറുണ്ട്.
ഫെറൽ നിയമം
അമേരിയ്ക്കൻ കാലാവസ്ഥാശാസ്ത്രഞ്ജനായ വില്യം ഫെറൽ കാറ്റുകളുടെ ദിശയെ സംബന്ധിച്ച് ആവിഷ്കരിച്ച നിയമമാണിത്.
ഉത്തരാർ‌ദ്ധഗോളത്തിൽ കാറ്റിന്റെ ഗതി അതിന്റെ സഞ്ചാരദിശയുടെ വലതുവശത്തേയ്ക്കും ദക്ഷിണാർ‌ദ്ധഗോളത്തിൽ ഇടതുവശത്തേയ്ക്കും വളയുന്നു എന്നാണീ നിയമം പറയുന്നത്.
കൊറിയോലിസ് ബലം
ഭൗമോപരിതലത്തിൽ സഞ്ചരിച്ചുകൊണ്ടിരിക്കുന്ന വസ്തുക്കളുടെ ദിശാവ്യതിയാനത്തിനു കാരണമാകുന്ന ബലമാണ് കൊറിയോലിസ് ബലം.
കാറ്റിന്റെ ദിശയെ നിയന്ത്രിക്കുന്ന ഈ അദൃശ്യ ബലം കണ്ടെത്തിയത് ഫ്രഞ്ച് ശാസ്ത്രജ്ഞനായ ഗസ്റ്റേവ് ഡി കൊറിയോലിസ് ആണ്.
അതുകൊണ്ടാണ് ഈ പ്രതിഭാസത്തിന് കൊറിയോലിസ് ബലം എന്നു പേരുവന്നത്.
സ്കെയിലുകൾ
ടൊർണാഡോയുടെ തീവ്രത അളക്കാൻ ഫ്യൂജിതാസ്കെയിൽ ഉപയോഗിയ്ക്കുന്നു.1970കളിലാണ് ഇത് വികസിപ്പിച്ചെടുത്തത്.
F0,F1,F2,F3,F4,F5 എന്നീ കാറ്റഗറികളിലാണ് ഇതിൽ അടയാളപ്പെടുത്തുന്നത്.
F0തീവ്രത കുറഞ്ഞതിനേയും F5തീവ്രത കൂടിയതിനേയും സൂചിപ്പിയ്ക്കുന്നു.
2007ഫെബ്രുവരി മുതൽ ഫ്യൂജിതാസ്കെയിലിന്റെ പരിഷ്കരിച്ച രൂപം ഉപയോഗിച്ചുവരുന്നു.
മറ്റൊരു സ്കെയിൽ ടോറോ സ്കെയിൽ ആണ്.
T0മുതൽ T11 വരെ ആണ് ഇതിൽ ടൊർണാഡോകളെ വേർതിരിച്ചിരിയ്ക്കുന്നത്.
ഹരികെയിനുകളുടെ തീവ്രത അളക്കാൻ സാഫിർ-സിം‌പ്സൺ സ്കെയിൽ ഉപയോഗിയ്ക്കുന്നു.
ഈ സമ്പ്രദായത്തിൽ 1മുതൽ5വരെ കാറ്റഗറികളിലാണ് ഇത് തിരിച്ചിരിയ്ക്കുന്നത്.
സമുദ്രോപരിതലത്തിലെ കാറ്റിന്റെ വേഗത അളക്കുവാൻ ബ്യൂഫോർട്ട് സ്കെയിൽ ഉപയോഗിക്കുന്നു.
കാറ്റുകൾ അന്യഗ്രഹങ്ങളിൽ
ബുധനൊഴികേയുള്ള ഗ്രഹങ്ങളിലെല്ലാം കാറ്റുകൾ ചക്രവാതരൂപത്തിൽ വീശാറുണ്ട്.
ഗ്രേറ്റ് റെഡ് സ്പോട്ട്
അറിയപ്പെടുന്ന ഏറ്റവും വലിയ പ്രതിചക്രവാതമാണ് ഇത്.
വ്യാഴത്തിലാണ് ഇത് ഉണ്ടാകുന്നത്.
വാതകഗ്രഹമായ വ്യാഴത്തിലെ ഉയർന്ന വാതകമർദ്ദമാണ് ഇതിനുനിദാനം.
മണിക്കൂറിൽ 560കിലോമീറ്ററോളം വേഗതയിലാണ് ഇത് വീശുന്നത്.
ലിറ്റിൽ റെഡ് സ്പോട്ട്
വ്യാഴത്തിൽ ഗ്രേറ്റ് റെഡ് സ്പോട്ടിനു സമീപമായുള്ള ഉയർന്നമർദ്ദ മേഖലയാണ് ഇത്.
മണിക്കൂറിൽ 500കിലോമീറ്ററോളം വേഗതയിൽ കാറ്റ് വീശുന്ന ഈ മേഖലയ്ക്ക് ഗ്രേറ്റ് റെഡ് സ്പോട്ടിന്റെ പകുതിയോളം വലിപ്പമാണുള്ളത്.
ഡ്രാഗൺ സ്റ്റോം
ശനി ഗ്രഹത്തിൽ വീശുന്ന കൊടുങ്കാറ്റുകളാണിവ.
ഇവ സജീവമാകുന്ന നേരം വൻതോതിൽ റേഡിയോ വികിരണങ്ങൾ ഉണ്ടാകാറുണ്ട്.
ഗ്രേറ്റ് വൈറ്റ് സ്പോട്ട്
ശനിഗ്രഹത്തിന്റെ ഉത്തരാർദ്ധഗോളത്തിൽ പ്രത്യക്ഷപ്പെടുന്ന കൊടുങ്കാറ്റുകളാണിവ.
സാധാരണയായി 28വർഷം കൂടുമ്പോഴാണ് ഇത് ഉണ്ടാകുന്നത്.
ഗ്രേറ്റ് ഡാർക് സ്പോട്ട്
നെപ്റ്റ്യൂൺ ഗ്രഹത്തിൽ കണ്ടെത്തിയ കൊടുങ്കാറ്റുകളാണിവ.
ഏതാണ്ട് ഭൂമിയോളം വലിപ്പമുള്ള പ്രതിചക്രവാത മേഖലയാണിത്.
മണിക്കൂറിൽ 2,400കിലോമീറ്റർ വേഗതയിൽ കാറ്റ് വീശുന്ന ഈ മേഖലയാണ് ഏറ്റവും ശക്തമായ കാറ്റുള്ള പ്രദേശം അവലംബം Wind speed and measurement മനോരമ പഠിപ്പുര Internet Edition.
* Anemometer wind speed tester ശാസ്ത്രകേരളം ലക്കം 2006 ജനുവരി
പീറ്റർ ജാക്സൺ ഇംഗ്ലീഷ് വിലാസം https://ml.wikipedia.org/wiki/Peter_Jackson ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
സർ പീറ്റർ ജാക്സൺ (ജനനം: ഒക്ടോബർ 31, 1961) ഒരു ന്യൂസിലാന്റ് ചലച്ചിത്രകാരനും തിരകഥാകൃത്തുമാണ്.
ദ ലോർഡ് ഓഫ് ദ റിങ്സ് ചലച്ചിത്രപരമ്പരയുടെയും (2001 - 2003) ദ ഹൊബിറ്റ് ചലച്ചിത്രപരമ്പരയുടെയും (2012 - 2014) സംവിധായകൻ, എഴുത്തുകാരൻ, നിർമാതാവ് എന്നീ നിലകളിൽ പ്രശസ്തനാണ് അദ്ദേഹം.
നിരൂപക പ്രശംസ നേടിയ ഹെവൻലി ക്രീചേർസ് (1994) , കിംഗ് കോംഗ് (2005) , ലാവ്‌ലി ബോൺസ് (2009) എന്നിവയാണ് മറ്റു ശ്രദ്ധേയമായ ചിത്രങ്ങൾ.
ഡിട്രിക്ട് 9 (2009) , ദ അഡ്വെഞ്ചേർസ് ഓഫ് ടിൻടിൻ: ദ സീക്രട്ട് ഓഫ് യൂണികോൺ (2011) എന്നീ ചിത്രങ്ങളുടെ നിർമ്മാണവും അദ്ദേഹം നിർവഹിച്ചു.
1987 - ഇൽ പുറത്തിറങ്ങിയ ബാഡ് ടേസ്റ്റ് എന്ന ചിത്രത്തിലൂടെ തന്റെ സിനിമജീവിതം തുടങ്ങിയ അദ്ദേഹം മുഖ്യധാരയിൽ എത്തിയത് സഹപ്രവർത്തകൻ ആയ ഫ്രാൻ വാൽഷിനൊപ്പം ഹെവൻലി ക്രീചേർസ് എന്ന ചിത്രത്തിന് മികച്ച തിരകഥക്കുള്ള അക്കാദമി അവാർഡ് ലഭിച്ചതിന് ശേഷമാണ്.
ഇത് വരെ അദ്ദേഹത്തിന് മികച്ച സംവിധായകൻ എന്നത് അടക്കം മൂന്നു അക്കാദമി അവാർഡുകൾ ലഭിച്ചിട്ടുണ്ട്.
ഇത് കൂടാതെ ഗോൾഡൻ ഗ്ലോബ് , ബാഫ്റ്റാ അവാർഡുകളും അനേകം തവണ ലഭിച്ചു.
പീറ്റർ ഡാമിയൻ ഇംഗ്ലീഷ് വിലാസം https://ml.wikipedia.org/wiki/Peter_Damian
ഇറ്റാലിയൻ വൈദികനായിരുന്നു പീറ്റർ ഡാമിയൻ .
കർദ്ദിനാൾ പദവിയും വേദപാരംഗതസ്ഥാനവും (ഡോക്ടർ ഒഫ് ദ് ചർച്ച്) ലഭിച്ചിട്ടുണ്ട്.
1007ൽ റവന്നയിൽ ഡാമിയൻ ജനിച്ചു .
വൈദികനാകുന്നതിനു മുമ്പ് റവന്നയിൽ അധ്യാപകവൃത്തിയിൽ ഏർപ്പെട്ടിരുന്നു.
ഇദ്ദേഹം 1035ൽ ഫോൺടെ അവല്ലാനയിലെ പ്രസിദ്ധമായ സന്യാസിമഠത്തിൽ ചേർന്നു.
ആശ്രമത്തിന്റെതലവനായി തിരഞ്ഞെടുക്കപ്പെട്ട ഇദ്ദേഹം ആശ്രമവാസികൾക്കായി ബെനഡിക്റ്റ് വിശുദ്ധന്റെയും റൊമൗൾഡ് വിശുദ്ധന്റെയും മാതൃകയിൽ നിയമനിർമ്മാണം നടത്തി.
വൈദിക സമൂഹം ഉയർന്ന സദാചാരമൂല്യങ്ങൾ പുലർത്തണമെന്ന പക്ഷക്കാരനായിരുന്നു ഡാമിയൻ.
ഗ്രിഗറി ആറാമൻ മാർപ്പാപ്പയായി തിരഞ്ഞെടുക്കപ്പെട്ടപ്പോൾ വൈദികസമൂഹത്തെ ശുദ്ധീകരിക്കാൻ ഡാമിയൻ അദ്ദേഹത്തോട് ആവശ്യപ്പെട്ടു.
1049ൽ പാപികളായ വൈദികരെ തള്ളിപ്പറഞ്ഞു കൊണ്ട് ലിബർ ഗൊമാർഗി അനസ് എന്ന ഗ്രന്ഥം ഡാമിയൻ രചിച്ചു.
1057ൽ സ്റ്റീഫൻ പത്താമൻ മാർപ്പാപ്പ വൈദിക സമൂഹത്തിലെ എല്ലാ അനാചാരങ്ങളും അവസാനിപ്പിക്കും എന്നു പ്രഖ്യാപിച്ചു.
ഇതേ വർഷം ഓസ്ട്രിയയിയലെ കർദ്ദിനാളായി ഡാമിയൻ നിയമിതനായി.
മാർപ്പാപ്പയുടെ പ്രതിപുരുഷൻ ഡാമിയൻ വലത്തെഅറ്റത്ത്
ഡാമിയൻ പലപ്പോഴും മാർപ്പാപ്പയുടെ പ്രതിപുരുഷനായി പ്രവർത്തിച്ചിട്ടുണ്ട്.
1059ൽ നിക്കൊളസ് രണ്ടാമൻ ഡാമിയനെ മിലാനിലേക്കയച്ചു.
അവിടെ വൈദികർക്കിടയിൽ നിലവിലിരുന്ന അനാചാരങ്ങൾ അവസാനിപ്പിക്കുക എന്നതായിരുന്നു ഡാമിയന്റെ കർത്തവ്യം.
1063ൽ അലക്സാണ്ടർ രണ്ടാമൻ ഡാമിയനെ ഫ്രാൻസിലേക്കയച്ചു.
ക്ലൂന്നിയിലെ സന്യാസിമഠത്തിന്റെ അധിപനായ ഹ്യുഗും മേകണിലെ ബിഷപ്പായ ഡ്രൊഗൊയും തമ്മിലുള്ള തർക്കം ഒത്തുതീർപ്പാക്കുകയായിരുന്നു ഡാമിയനിൽ നിക്ഷിപ്തമായിരുന്ന ഉത്തരവാദിത്തം.
ഡാമിയൻ വിജയം കൈവരിക്കുകയും ചെയ്തു.
ഇതിൽ സന്തുഷ്ടരായ സന്യാസിമാർ ഡാമിയനു നിരവധി സമ്മാനങ്ങൾ നൽകാൻ തയ്യാറായെങ്കിലും ഡാമിയൻ അവരെ വിലക്കുകയാണുണ്ടായത്.
താത്ക്കാലിക പാരിതോഷികങ്ങൾ സ്വീകരിക്കുന്നത് ശാശ്വതമായവ ലഭിക്കുന്നതിനു തടസ്സമാകും എന്നായിരുന്നു ഇദ്ദേഹത്തിന്റെ വിശ്വാസം.
ഡാമിയന്റെ അവസാന ദൗത്യം റവന്നയിലായിരുന്നു.
അവിടെ നിന്നുള്ള മടക്കയാത്രയിൽ 1072 ഫെബ്രുവരി 23ന് ഫയെൻറ്സായിൽ വച്ചു ഇദ്ദേഹം നിര്യാതനായി.
വേദപാരംഗതൻ
ദൈവശാസ്ത്രം സംബന്ധിച്ച് നിരവധി കൃതികൾ ഇദ്ദേഹം രചിച്ചിട്ടുണ്ട്.
1828ൽ ലിയോ പന്ത്രണ്ടാമൻ മാർപാപ്പ ഡാമിയനെ വേദപാരംഗതൻ (ഡോക്ടർ ഒഫ് ദ് ചർച്ച്) ആയി പ്രഖ്യാപിച്ചു.
റോമൻ കത്തോലിക്ക സഭ ഫെബ്രുവരി 23 ഡാമിയന്റെ ഓർമദിനമായി ആചരിക്കുന്നു.
അവലംബങ്ങൾ പുറത്തേക്കുള്ള കണ്ണികൾ Opera omnia, 1743 Petrus Damiani എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
http://plato.stanford.edu/entries/peter-damian/ http://www.newadvent.org/cathen/11764a.htm കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡാമിയൻ, പീറ്റർ (1007-72) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
പീറ്റർ ടെയിലർ ഇംഗ്ലീഷ് വിലാസം https://ml.wikipedia.org/wiki/Peter_Taylor_(footballer,_born_1953)
പീറ്റർ ജോൺ ടെയിലർ (ജനനം 3 ജനുവരി 1953) ഒരു വിരമിച്ച ഫുട്ബോൾ കളിക്കാരനും നിലവിൽ പരിശീലകനായും പ്രവർത്തിക്കുന്നയാളാണ്.
ഇംഗ്ലീഷ് ലീഗുകളിൽ നിരവധി ക്ലബ്ലുകളുടെ പരിശീലകനായി പ്രവർത്തിച്ച് അനുഭവ സമ്പത്തുള്ളയാളാണ് ടെയിലർ.
ലെസ്റ്റർസിറ്റി, ക്രിസ്റ്റൽപാലസ്, ഹൾസിറ്റി ,ഇംഗ്ലണ്ട് ദേശീയഅണ്ടർ 20 ടീമുകളുടെയും പരിശീലകനായിരുന്നു.
അവലംബം ↑ Abrams, Jonny (17 December 2009) Top Ten: Premier League 'Surprise Packages' .
sport.co.uk ↑ England Caretaker Manager – Peter Taylor .
Englandfootballonline.com.
Retrieved 17 June 2016.
പീറ്റർ ജൂലിയാൻ എയ്മണ്ട് ഇംഗ്ലീഷ് വിലാസം https://ml.wikipedia.org/wiki/Peter_Julian_Eymard
റോമൻ കത്തോലിക്കാസഭയിലെ ഒരു വിശുദ്ധനാണ് പീറ്റർ ജൂലിയാൻ എയ്മണ്ട് .
(4 ഫെബ്രുവരി 1811 – 1 ഓഗസ്റ്റ് 1868) ഇദ്ദേഹം ഒരു പുരോഹിതനും രണ്ട് മത വിദ്യാഭ്യാസസ്ഥാപനങ്ങളുടെ സ്ഥാപകനുമാണ്.
ഫ്രാൻസിലെ ലാമുറേയിൽ 1811 ഫെബ്രുവരി 4-ന് ജനിച്ചു.
മാതാപിതാക്കളുടെ എതിർപ്പിനെ അവഗണിച്ച് വൈദികനാകാൻ ചേർന്നെങ്കിലും രോഗങ്ങൾ മൂലം വെദികപഠനം ഉപേക്ഷിച്ച് സെമിനാരിയിൽ നിന്നും മടങ്ങി.
വൈദികനാകാനുള്ള ആഗ്രഹം മൂലം രോഗങ്ങൾ കുറഞ്ഞപ്പോൾ അദ്ദേഹം വീണ്ടും സെമിനാരിയിൽ ചേർന്നു.
1834-ൽ മാരിസ്റ്റ് പുരോഹിതരുടെ സഭയിൽ നിന്നും പൗരോഹിത്യപട്ടം സ്വീകരിച്ചു.
കുർബാനയോടുള്ള ഭക്തിക്കു പ്രാധാന്യം നൽകിക്കൊണ്ട് 1856-ൽ വിശുദ്ധ കുർബാനയുടെ വെദികരുടെ സഭ എന്ന പേരിൽ ഒരു സന്യാസസഭ ആരംഭിച്ചു.
ഇതേ തുടർന്ന് പീറ്റർ വിശുദ്ധ കുർബാനയുടെ കന്യാസ്ത്രീകളുടെ സഭയ്ക്കും തുടക്കമിട്ടു.
57-ആം വയസ്സിൽ റോമിൽ വച്ച് രോഗം ബാധിച്ച് മരണമടഞ്ഞു.
ആറു വാള്യങ്ങളുള്ള പീറ്റർ ജൂലിയാന്റെ സ്വകാര്യ കത്തുകൾ , ഒൻപതു വാള്യങ്ങളുള്ള പീറ്റർ ജൂലിയാന്റെ ധ്യാനചിന്തകൾ എന്നീ പുസ്തകങ്ങൾ പിന്നീട് പുറത്തിറങ്ങിയിരുന്നു.
1962-ൽ പോപ് ജോൺ ഇരുപത്തിമൂന്നാമൻ പീറ്ററിനെ വിശുദ്ധനായി പ്രഖ്യാപിച്ചു.
അവലംബം പുറത്തേക്കുള്ള കണ്ണികൾ Father Eymard's writing Letellier, Arthur.
"Venerable Pierre-Julien Eymard."
The Catholic Encyclopedia.
New York: Robert Appleton Company, 1909.
29 Jun. 2013
പീറ്റർ ജെ. റാറ്റ്ക്ലിഫ് ഇംഗ്ലീഷ് വിലാസം https://ml.wikipedia.org/wiki/Peter_J.
_Ratcliffe
സർ പീറ്റർ ജോൺ റാറ്റ്ക്ലിഫ്, എഫ്ആർഎസ് , FMedSci (ജനനം: 14 മെയ് 1954) ഒരു ബ്രിട്ടീഷ് നോബൽ സമ്മാന ജേതാവും വൈദ്യശാസ്ത്രജ്ഞനും ആണ്.
നെഫ്രോളജിസ്റ്റായി പരിശീലനം നേടിയ അദ്ദേഹം ഓക്സ്ഫോർഡിലെ ജോൺ റാഡ്ക്ലിഫ് ഹോസ്പിറ്റലിൽ പ്രാക്ടീസ് ചെയ്യുന്ന ക്ലിനീഷനും നഫീൽഡ് ക്ലിനിക്കൽ മെഡിസിൻ പ്രൊഫസറും 2004 മുതൽ 2016 വരെ ഓക്സ്ഫോർഡ് സർവകലാശാലയിലെ നഫീൽഡ് ക്ലിനിക്കൽ മെഡിസിൻ വിഭാഗം മേധാവിയുമായിരുന്നു.
2016-ൽ ഫ്രാൻസിസ് ക്രിക്ക് ഇൻസ്റ്റിറ്റ്യൂട്ടിൽ ക്ലിനിക്കൽ റിസർച്ച് ഡയറക്ടറായി.
ലുഡ്വിഗ് ഇൻസ്റ്റിറ്റ്യൂട്ട് ഓഫ് കാൻസർ റിസർച്ചിലെ അംഗമായും ഓക്സ്ഫോർഡ് സർവകലാശാലയിലെ ടാർഗെറ്റ് ഡിസ്കവറി ഇൻസ്റ്റിറ്റ്യൂട്ടിന്റെ ഡയറക്ടറായും ഓക്സ്ഫോർഡിൽ അംഗമായും തുടർന്നിരുന്നു.
ഹൈപ്പോക്സിയയ്ക്കുള്ള കോശപ്രവർത്തനങ്ങളെ കുറിച്ചുള്ള പ്രവർത്തനത്തിലൂടെയാണ് റാറ്റ്ക്ലിഫ് അറിയപ്പെടുന്നത്.
ഇതിനായി 2019-ലെ ഫിസിയോളജി അല്ലെങ്കിൽ മെഡിസിൻ നൊബേൽ സമ്മാനം വില്യം കെയ്‌ലിൻ ജൂനിയർ , ഗ്രെഗ് എൽ. സെമെൻസ എന്നിവരുമായി പങ്കിട്ടു.
വിദ്യാഭ്യാസവും പരിശീലനവും
1954 മെയ് 14 ന് ലങ്കാഷെയറിൽ വില്യം റാറ്റ്ക്ലിഫിന്റെയും ആലീസ് മാർഗരറ്റ് റാറ്റ്ക്ലിഫിന്റെയും മകനായി റാറ്റ്ക്ലിഫ് ജനിച്ചു.
ആൺകുട്ടികൾക്കായുള്ള ലങ്കാസ്റ്റർ റോയൽ ഗ്രാമർ സ്കൂളിൽ ചേർന്നു.
കേംബ്രിഡ്ജ് സർവകലാശാലയിൽ മെഡിസിൻ പഠിക്കുന്നതിനായി 1972-ൽ ഗോൺവില്ലെയിലേക്കും കേയസ് കോളേജിലേക്കും ഓപ്പൺ സ്കോളർഷിപ്പ് നേടി.
തുടർന്ന് 1978-ൽ സെന്റ് ബാർത്തലോമിവ് ഹോസ്പിറ്റൽ മെഡിക്കൽ കോളേജിൽ ശസ്ത്രക്രിയയിൽ ബിരുദം നേടി.
റാറ്റ്ക്ലിഫ് വൃക്കയിലെ ഓക്സിജിനേഷൻ കേന്ദ്രീകരിച്ച് ഓക്സ്ഫോർഡ് സർവകലാശാലയിൽ വൃക്കസംബന്ധമായ വൈദ്യത്തിൽ പരിശീലനം നേടി.
1987-ൽ കേംബ്രിഡ്ജ് സർവകലാശാലയിൽ നിന്ന് ഉയർന്ന എംഡി ബിരുദം നേടി.
രക്തത്തിലെ ഓക്സിജന്റെ അളവ് കുറവായതിനാൽ ഹൈപ്പോക്സിയയ്ക്കുള്ള കോശപ്രവർത്തനങ്ങളെക്കുറിച്ച് പഠിക്കാൻ 1990-ൽ റാറ്റ്ക്ലിഫിന് ഒരു വെൽകം ട്രസ്റ്റ് സീനിയർ ഫെലോഷിപ്പ് ലഭിച്ചു.
2002-ൽ റാറ്റ്ക്ലിഫിനെ അക്കാദമി ഓഫ് മെഡിക്കൽ സയൻസസിൽ അംഗീകരിച്ചു.
അടുത്ത വർഷം ഓക്സ്ഫോർഡിലെ നഫീൽഡ് പ്രൊഫസറും ക്ലിനിക്കൽ മെഡിസിൻ വിഭാഗം മെഡിക്കൽ മേധാവിയുമായി നിയമിക്കപ്പെട്ടു.
ഗവേഷണം കോശങ്ങൾ ഓക്സിജൻ ലഭ്യതയുമായി എങ്ങനെ പൊരുത്തപ്പെടുന്നുവെന്നതിന്റെ ചിത്രീകരണം
വൃക്കകൾ ഉത്പ്പാദിപ്പിക്കുന്ന ചുവന്ന രക്താണുക്കളുടെ ഉത്പാദനത്തെ ഉത്തേജിപ്പിക്കുന്ന എറിത്രോപോയിറ്റിൻ (ഇപിഒ) എന്ന ഹോർമോണിന്റെ നിയന്ത്രണം സമഗ്രപഠനം നടത്തുന്നതിനായി 1989-ൽ റാറ്റ്ക്ലിഫ് ഓക്സ്ഫോർഡ് സർവകലാശാലയുടെ നഫീൽഡ് ഡിപ്പാർട്ട്‌മെന്റ് ഓഫ് മെഡിസിനിൽ ഒരു ലബോറട്ടറി സ്ഥാപിച്ചു.
ഓക്സിജന്റെ അളവ് കുറയുമ്പോൾ പ്രതികരണമായി വൃക്കകൾ EPO ഉൽ‌പാദിപ്പിക്കുന്നു.
കൂടാതെ EPO ഉൽ‌പാദനം ആരംഭിക്കുന്നതിന് വൃക്കകൾ ഹൈപ്പോക്സിയ (രക്തത്തിലെ കുറഞ്ഞ ഓക്സിജന്റെ അളവ്) കണ്ടെത്തിയത് എങ്ങനെയെന്ന് മനസ്സിലാക്കാൻ റാറ്റ്ക്ലിഫിന്റെ പ്രവർത്തനം ശ്രമിച്ചു.
ഹൈപ്പോക്സിയ കണ്ടുപിടിക്കാൻ പ്രാപ്തിയുള്ള ഇപിഒ ഉൽ‌പാദന പാതയുടെ ഭാഗമായ വൃക്കകളിൽ നിന്നുള്ള എം‌ആർ‌എൻ‌എയും പ്ലീഹ, മസ്തിഷ്കം, വൃഷണങ്ങൾ എന്നിവയുൾപ്പെടെ മനുഷ്യരിലും മൃഗങ്ങളിലും ഉള്ള മറ്റ് പല അവയവങ്ങളിലും ഉണ്ടെന്ന് റാറ്റ്ക്ലിഫ് തന്റെ പഠനങ്ങളിൽ നിന്ന് കണ്ടെത്തി.
ഓക്സിജൻ നഷ്ടപ്പെടുമ്പോൾ ഈ അവയവങ്ങളിൽ നിന്നുള്ള കോശങ്ങൾക്ക് ഇപിഒ ഉൽ‌പാദനത്തിലേക്ക് മാറാമെന്ന് അദ്ദേഹത്തിന്റെ സംഘം കണ്ടെത്തി.
കൂടാതെ, ഈ കോശങ്ങൾക്ക് ഓക്സിജൻ-സെൻസിംഗ് കഴിവുകൾ നൽകുന്നതിന് തിരിച്ചറിഞ്ഞ mRNA  ഉപയോഗിച്ച് മറ്റ് കോശങ്ങളിൽ മാറ്റം വരുത്താൻ റാറ്റ്ക്ലിഫിന് കഴിഞ്ഞു.
ഈ കണ്ടെത്തലുകളെ അടിസ്ഥാനമാക്കി, റാറ്റ്ക്ലിഫ് ഗ്രൂപ്പും വില്യം കെയ്‌ലിൻ, ഗ്രെഗ് സെമെൻസ എന്നിവരുമായുള്ള സംയുക്ത പഠനങ്ങളും കോശങ്ങൾ ഓക്സിജനെ തിരിച്ചറിയാൻ ഉപയോഗിക്കുന്ന വിശദമായ തന്മാത്രാ ശൃംഖല കണ്ടെത്താൻ സഹായിച്ചു.
വോൺ ഹിപ്പൽ-ലിൻഡൗ ട്യൂമർ സപ്രസ്സർ ജീൻ (വിഎച്ച്എൽ) പ്രകടിപ്പിച്ച പ്രോട്ടീനുകളെ ഹൈപ്പോക്സിയ-ഇൻഡ്യൂസിബിൾ ഫാക്ടറുകളിലേക്ക് (എച്ച്ഐഎഫ്) ബന്ധിപ്പിക്കുന്നതാണ് ഒരു പ്രത്യേക ഘട്ടം, ഇപിഒ ജീനിനെ ട്രാൻസ്-ആക്റ്റിവേറ്റ് ചെയ്യുന്ന ട്രാൻസ്ക്രിപ്ഷൻ ഘടകം.
സ്വീകാര്യമായ തലങ്ങളിൽ ഓക്സിജൻ ഉള്ളപ്പോൾ വിഎച്ച്എൽ പ്രോട്ടീന് എച്ച്ഐഎഫിന്റെ ഹൈഡ്രോക്സൈലേറ്റഡ് അവശിഷ്ടങ്ങളെ ബന്ധിപ്പിക്കാൻ കഴിയുമെന്ന് റാറ്റ്ക്ലിഫ് കണ്ടെത്തി.
വി‌എച്ച്‌എൽ പ്രോട്ടീൻ എച്ച്‌ഐ‌എഫ് പ്രോട്ടീനെ ഒരേ സമയത്ത്‌ എല്ലായിടത്തുമെത്താൻ സഹായിക്കുന്നു.
ഇത് ആത്യന്തികമായി എച്ച്ഐ‌എഫ് പ്രോട്ടീന്റെ നാശത്തിലേക്ക് നയിക്കുന്നു.
ഓക്സിജന്റെ അളവ് കുറയുമ്പോൾ, ഓക്സിജൻ ആവശ്യമുള്ള എച്ച്ഐഎഫ് ഹൈഡ്രോക്സിലേസ് എൻസൈമുകൾ പ്രവർത്തിക്കുന്നില്ല.
വിഎച്ച്എൽ എച്ച്ഐഎഫിനെ ബന്ധിപ്പിക്കുന്നില്ല, ഇത് എച്ച്ഐഎഫിനെ നിലനിൽക്കാനും ഇപിഒ ജീൻ സജീവമാക്കാനും അനുവദിക്കുന്നു.
ഹൈപ്പോക്സിയയോട് വേഗത്തിൽ പ്രതികരിക്കാൻ ശരീരത്തെ അനുവദിക്കുന്നത് പൂർത്തിയാക്കാൻ മിനിറ്റുകൾ എടുക്കുന്ന പ്രക്രിയയാണിത്.
പല ക്യാൻസർ മുഴകളിലും ഇതേ പാത തുടരുന്നു.
ഇത് അവയുടെ വളർച്ച നിലനിർത്താൻ പുതിയ രക്തക്കുഴലുകൾ സൃഷ്ടിക്കാൻ അനുവദിക്കുന്നു.
ഹൈപ്പോക്സിയയെക്കുറിച്ചുള്ള നിലവിലെ ധാരണയുടെ ഭൂരിഭാഗവും റാറ്റ്ക്ലിഫിന്റെ ലബോറട്ടറിയിൽ നിന്നാണ്.
ഹൈപ്പോക്സിയയിൽ നിന്നുള്ള ഇപി‌ഒ ഉൽ‌പാദനത്തിന്റെ തന്മാത്രാ പാതയെക്കുറിച്ചുള്ള ധാരണ, വിളർച്ച, വൃക്കകളുടെ പ്രവർത്തനക്ഷമതയില്ലായ്മ എന്നിവയുള്ള രോഗികളെ ചികിത്സിക്കാൻ സഹായിക്കുന്നതിന് വി‌എച്ച്‌എല്ലിനെ എച്ച്ഐ‌എഫുമായി ബന്ധിപ്പിക്കുന്നതിൽ നിന്ന് തടയുന്ന മരുന്നുകളുടെ വികാസത്തിലേക്ക് ഇത് നയിച്ചു.
റാറ്റ്ക്ലിഫ് 1983-ൽ ഫിയോണ മേരി മക്ഡൊഗാളിനെ വിവാഹം കഴിച്ചു.
തിരഞ്ഞെടുത്ത ബഹുമതികളും അവാർഡുകളും
ഹൈപ്പോക്സിയയെക്കുറിച്ചുള്ള പ്രാരംഭ പ്രവർത്തനത്തിന് റാറ്റ്ക്ലിഫിന് നിരവധി അവാർഡുകളും അംഗീകാരങ്ങളും ബഹുമതികളും ലഭിച്ചിട്ടുണ്ട്.
മെഡിസിനുള്ള ലൂയിസ്-ജീന്ററ്റ് സമ്മാനം (2009) കാനഡ ഗെയ്‌ർഡ്‌നർ ഇന്റർനാഷണൽ അവാർഡ് (2010) ലാസ്കർ അവാർഡ് , വില്യം കെയ്‌ലിൻ , ഗ്രെഗ് സെമെൻസ എന്നിവർക്കൊപ്പം (2016) റോയൽ സൊസൈറ്റിയുടെ ബുക്കാനൻ മെഡൽ (2017) മാസ്റി പ്രൈസ് (2018) ഫിസിയോളജി അല്ലെങ്കിൽ മെഡിസിൻ നോബൽ സമ്മാനം , വില്യം കെയ്‌ലിൻ , ഗ്രെഗ് സെമെൻസ (2019) എന്നിവരോടൊപ്പം, കോശങ്ങൾ ഓക്സിജൻ ലഭ്യതയുമായി എങ്ങനെ പൊരുത്തപ്പെടുന്നുവെന്നതിനെക്കുറിച്ചുള്ള കണ്ടെത്തലുകൾക്ക് നൊബേൽ സമ്മാന സമിതി സമ്മാനിച്ചു.
ക്ലിനിക്കൽ മെഡിസിനുള്ള സേവനങ്ങൾക്കായി 2014-ലെ ന്യൂ ഇയർ ഓണേഴ്സിൽ അദ്ദേഹത്തിന് നൈറ്റ് പദവി ലഭിച്ചു.
അവലംബം പുറത്തേക്കുള്ള കണ്ണികൾ Scholia has a profile for Q2075967 (പീറ്റർ ജെ. റാറ്റ്ക്ലിഫ്) .
Personal Webpage at the University of Oxford
പീറ്റർ ജെല്ലസ് ട്രോൽസ്ട്രാ ഇംഗ്ലീഷ് വിലാസം https://ml.wikipedia.org/wiki/Pieter_Jelles_Troelstra Peter Jelles Troelstra, 1926
പീറ്റർ ജെല്ലസ് ട്രോൽസ്ട്രാ (Leeuwarden, 20ഏപ്രിൽ 1860 - ദ ഹേഗ്, 12 മെയ് 1930) സോഷ്യലിസ്റ്റ് തൊഴിലാളി പ്രസ്ഥാനത്തിൽ സജീവമായിരുന്ന ഒരു ഡച്ച് രാഷ്ട്രീയക്കാരനായിരുന്നു.
സാർവത്രിക വോട്ടവകാശത്തിനായുള്ള പോരാട്ടത്തിന്റെയും ഒന്നാം ലോകമഹായുദ്ധം അവസാനകാലത്ത് നടത്തിയ പരാജയപ്പെട്ട വിപ്ളവത്തിന്റെ പേരിലും ആണ് അദ്ദേഹം കൂടുതൽ ഓർമ്മിക്കുന്നത്.
1888 മുതൽ 1904 വരെ നിൻകെ വാൻ ഹിച്ച്റ്റും എന്ന തൂലികാനാമത്തിലറിയപ്പെടുന്ന കുട്ടികളുടെ പുസ്തക എഴുത്തുകാരിയായ സ്ജ്യൂക്ക്ജി ബോക്മാ ഡി ബോയറെ അദ്ദേഹം വിവാഹം ചെയ്തു.
ലീവാർഡനിൽ ജനിച്ച ട്രോൽസ്ട്രാ, സ്റ്റീൻസ് ഗ്രാമത്തിലാണ് വളർന്നത്.
അവിടെ ലിബറൽ ടാക്സ് ഇൻസ്പെക്ടറായിരുന്ന പിതാവ് ഒരു വംശീയ ഫ്രീസിയനായിരുന്നു.
പരമ്പരാഗത ഫ്രീസിയൻ രീതിയിലുള്ള അദ്ദേഹത്തിന്റെ ആദ്യത്തെ പേര് ("പീറ്റർ", അദ്ദേഹത്തിന്റെ ഫ്രീസിയൻ രചനകൾ കാരണം പലപ്പോഴും "പീറ്റർ" എന്ന് എഴുതപ്പെടുന്നു. ഇത് ഫ്രീസിയൻ ഭാഷയിൽ ഉച്ചരിക്കുന്നതുപോലെ), പിതാവിന്റെ പൂർവ്വികരുടെ പേരിൽ നിന്നും ഉത്ഭവിച്ച പേരായ ("ജെല്ലസ് ", അർത്ഥമാക്കുന്നത്" ജെല്ലെയുടെ മകൻ "), കുടുംബ നാമം (ട്രോൽസ്ട്ര) ആയിരുന്നു.
അവലംബം (in Dutch) Pieter Jelles Troelstra in Biografisch Woordenboek van het Socialisme en de Arbeidersbeweging in Nederland (BWSA) (in English) and (in Dutch) Troelstra in 'The Memory of the Netherlands' Pieter Jelles Troelstra എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ബാഹ്യ ലിങ്കുകൾ Works by or about പീറ്റർ ജെല്ലസ് ട്രോൽസ്ട്രാ at Internet Archive Archief Pieter Jelles Troelstra at the International Institute of Social History Newspaper clippings about  പീറ്റർ ജെല്ലസ് ട്രോൽസ്ട്രാ in the 20th Century Press Archives of the German National Library of Economics (ZBW)
പീറ്റർ ജി. കാസാസ്സ ഇംഗ്ലീഷ് വിലാസം https://ml.wikipedia.org/wiki/Peter_G.
_Casazza Peter G. Casazza discussing the core structures of Grassmannian frames in a classroom he and his wife, Janet Tremain, installed in the basement of their home.
Photo taken May 15, 2017.
Peter G. Casazza along with some of his fellow coauthors during a math workshop in Hong Kong.
From left to right: Bernhard G. Bodmann, John I. Haas IV, Peter G. Casazza, and Janet Tremain (his wife).
' പീറ്റർ ജി. കാസാസ്സ' 1945 ജൂൺ 28 ന് ന്യൂയോർക്കിലെ അൽബാനി യിൽ ജനിച്ചു.
ഇപ്പോൾ അമേരിക്കൻ ഗണിതശാസ്ത്രജ്ഞനായ അദ്ദേഹം മിസ്സൗറി സർവകലാശാലയിൽ പ്രവർത്തിക്കുന്നു.
ഒരു ബനാക് ബഹിരാകാശ സൈദ്ധാന്തികനായി അദ്ദേഹം തന്റെ ഔദ്യോഗിക ജീവിതം ആരംഭിച്ചു ഫ്രേം (ലീനിയർ ബീജഗണിതം ) സിദ്ധാന്ത വികസനത്തിലെ ഗണിതശാസ്ത്ര ഗവേഷണത്തിലെ ഏറ്റവും ശ്രദ്ധേയമായ പഠനരീതിയിൽ അദ്ദേഹത്തിന് ഏറെ പ്രശസ്തി നേടിക്കൊടുത്തിരുന്നു.
പീറ്റർ ജോസഫ് വില്യം ഡീബൈ ഇംഗ്ലീഷ് വിലാസം https://ml.wikipedia.org/wiki/Peter_Joseph_William_Debye
നോബൽ പുരസ്കാരജേതാവായ ഡച്ച്-അമേരിക്കൻ ഭൗതിക രസതന്ത്രജ്ഞനായിരുന്നു പീറ്റർ ജോസഫ് വില്യം ഡീബൈ .
ദ്വിധ്രുവ (dipolar) തന്മാത്രകൾ എന്ന സങ്കല്പം, എക്സ്റേ രശ്മികളുടെ വിഭംഗനം (X-ray diffraction) വഴിയുള്ള തന്മാത്രാഘടനാ പഠനങ്ങൾ എന്നിവയ്ക്കാണ് 1936-ലെ രസതന്ത്രത്തിനുള്ള നോബൽസമ്മാനം ഇദ്ദേഹത്തിനു ലഭിച്ചത്.
നെതർലൻഡിലെ മാസ്ട്രിക്കിൽ 1884 മാ.
24-ന് ജനിച്ചു.
1905-ൽ ആക്കനി (Aachen)ലെ ടെക്നിക്കൽ ഇൻസ്റ്റിറ്റ്യൂട്ടിൽ നിന്ന് ഇലക്ട്രിക്കൽ എൻജീനിയറിങിൽ ഡിപ്ലോമ ബിരുദവും, 1908-ൽ മ്യൂണിച്ച് സർവകലാശാലയിൽ നിന്ന് പിഎച്ച്.
പിന്നീട് സൂറിച്ച്, യൂടറെക്ട്, ഗോട്ടിങ്ഗെൻ, ലീപ്സിഗ്, ബെർലിൻ എന്നീ സർവകലാശാലകളിൽ സൈദ്ധാന്തിക-ഭൗതികശാസ്ത്ര (theoretical physics) വിഭാഗത്തിൽ പ്രഫസറായി സേവനമനുഷ്ഠിച്ചു.
രണ്ടാം ലോകയുദ്ധകാലത്ത് ജർമൻ പൗരത്വം സ്വീകരിക്കാൻ നിർബന്ധിതനായതോടെ 1940-ൽ ഇദ്ദേഹം ജർമനിവിട്ടു.
ഇറ്റലിയിലെ കോർണൽ (Cornell) സർവകലാശാലയിൽ നിന്നുള്ള ക്ഷണം സ്വീകരിച്ച് അവിടെ എത്തിയ ഡീബൈ പത്തു വർഷക്കാലം രസതന്ത്രവിഭാഗം തലവനായി സേവനമനുഷ്ഠിച്ചു.
1952-ൽ ഔദ്യോഗിക കാര്യങ്ങളിൽ നിന്നും വിരമിച്ചുവെങ്കിലും ശാസ്ത്രരംഗത്ത് ഇദ്ദേഹത്തിന്റെ സാന്നിധ്യം എന്നും സജീവമായിരുന്നു.
സൂറിച്ച് സർവകലാശാലയിൽ സേവനം അനുഷ്ഠിക്കുമ്പോഴാണ് ഡീബൈ ഗൗരവപൂർവം ഗവേഷണപഠനങ്ങൾ ആരംഭിച്ചത്.
വിവിധ താപനിലകളിൽ പദാർഥങ്ങളുടെ ആപേക്ഷിക താപമായിരുന്നു പഠനവിഷയം.
ഗോട്ടിൻഗെൻ സർവകലാശാലയിൽ പി. ഷെററുമായി ചേർന്നു നടത്തിയ എക്സ്റേ പഠനങ്ങളാണ് ഇദ്ദേഹത്തെ ശാസ്ത്രരംഗത്ത് ശ്രദ്ധേയനാക്കിയത്.
തന്മാത്രാഘടന മനസ്സിലാക്കുവാൻ പരലുകളുടെ എക്സ്റേ വിഭംഗനമാണ് അന്നുവരെ നിലവിലിരുന്ന മാർഗം.
1916-ൽ ഡീബൈയും, ഷെററും ചേർന്ന് 'പൌഡർ ക്രിസ്റ്റലോഗ്രാഫി' എന്ന നൂതനസങ്കേതം വികസിപ്പിച്ചെടുക്കുകയും ധൂളിയുടെ എക്സ്റേ വിഭംഗനം വഴി തന്മാത്രാഘടന കണ്ടുപിടിക്കാം എന്ന് തെളിയിക്കുകയും ചെയ്തു.
സ്ഥിരമായ അതിന്യൂനാധാനങ്ങളുള്ള (permanent dipole) തന്മാത്രകൾ എന്ന സങ്കല്പം ഇക്കാലത്താണ് ഡീബൈ മുന്നോട്ടുവച്ചത്.